stanford-oval/wikipedia huggingface dataset:
Aale Lindgren

Aale Lindgren vuonna 1978.
Aale Asser Armas Lindgren (s. 17. marraskuuta 1951 Kemi) on suomalainen muusikko, joka tunnetaan yhtenä oboen ja englannintorven soiton merkittävimmistä edustajista Pohjoismaissa. Hän on työskennellyt vuodesta 1972 lähtien Helsingin kaupunginorkesterissa, sen ensimmäisenä oboistina vuoteen 2002 ja sitten soolo-englannintorven soittajana ja toisena oboistina. Eläkkeelle hän jäi 2015.
Romanitaustainen, lastenkodissa varttunut Lindgren aloitti muusikonuransa oopperalaulaja Antti Kalevan johdolla poikasopraanona. 15-vuotiaana hänet otettiin Puolustusvoimien soittajakouluun, minkä jälkeen hän jatkoi opintojaan Sibelius-Akatemiassa Asser Sipilän ja Berliinissä H. W. Wätzigin oppilaana.
HKO:n lisäksi Lindgreniä on kuultu muun muassa kamariyhtye Quattron, Crusell-kvintetin, Carusell-salonkiyhtyeen, Oboeperhe Wernerin ja Oboe Consort Helsingin jäsenenä. Hän on soittanut myös Helsingin Työväenorkesterissa. Duoesiintymisissä hänen muusikkoparejaan ovat olleet urkutaiteilijat Kari Jussila, Matti Hannula, Ville Urponen, pianotaiteilija Mikko Niemi sekä harmonikkataiteilija Johannes Niskanen.
Kirjallisuutta

Mehr, Marissa: Aale : huoleton oboisti.  Rajamäki:  Aviador, 2021.  ISBN 978-952-381-019-8.
Aiheesta muualla

Aale Lindgrenin levytyksiä Discogs-sivustolla.
Aale Lindgren Elonetissä.
Aleksandreion

| Aleksandreion> Ἀλεξανδρεῖον |
| --- | --- |
 Aleksandreionin rauniot.
Sijainti:  Prienen arkeologinen alue, Güllübahçe, Söke, Aydın, Turkki
Koordinaatit:  37°39′31″N, 27°17′41″E
Rakennustyyppi:  pyhäkkö/yksityistalo
Valmistumisvuosi:  n. 350–150 eaa.
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Aleksandreion (Aleksanteri Suuren pyhäkkö/talo, m.kreik. Ἀλεξανδρεῖον) oli antiikin aikainen Aleksanteri Suurelle omistettu pyhäkkö, mahdollisesti pyhäköksi muutettu yksityistalo, Prienessä Vähässä-Aasiassa, nykyisessä Turkissa.
Aleksandreioniksi yleensä tulkittu rakennus sijaitsi kaupungin länsiosassa kolmannessa korttelissa Länsiportilta laskettuna. Se oli tehty klassisen kauden lopulla tai hellenistisellä kaudella noin 350–150 eaa. Rakennuksen varhaisin vaihe saattoi olla jo klassiselta kaudelta 300-luvulta eaa., ja se saattoi olla yksityistalo, joka myöhemmin muutettiin pyhäköksi. Rakennukseen tehtiin muutoksia 100-luvulla eaa.
Rakennuksen tulkinta perustuu paitsi sieltä tehtyihin löytöihin myös Prienestä löydettyyn noin vuoteen 130 eaa. ajoittuvaan piirtokirjoitukseen, jossa mainitaan kaupungissa ollut ”Aleksandreion” eli Aleksanteri Suurelle omistettu pyhäkkö. Rakennus on mahdollisesti sama, jossa Aleksanteri asui vuonna 334 eaa. ollessaan Prienessä ja piirittäessään Miletosta. Myöhemmin se omistettiin tämän kultille. Kultti on mahdollisesti ollut yksityinen.
Rakennus muistutti yksityistaloa ja koostui keskuspihasta, jota ympäröivät huoneet pohjois-, itä- ja eteläsivulta. Sisäänkäynti oli kadulta länsipuolelta. Koko rakennuksen koko on ollut noin 20,5 × 35,4 metriä. Pohjoishuone oli kaksilaivainen, ja siihen kuljettiin sisään pylväillä varustetun pronaoksen kautta. Huoneen koko on ollut noin 19 × 9,2 metriä. Keskuspihan itäsivulla oli kolme pientä huonetta ja eteläsivulla kaksi huonetta.
Rakennuksesta on löydetty seuraava, noin vuodella 200–130 eaa. ajoittuva piirtokirjoitus:
»Ἔλαχε τὴν ἱερωσύν[ην·] Ἀναξίδημος Ἀπολλων[ίου·] εἰσίναι εἰς [τὸ] ἱερὸν ἁγνὸν ἐ[ν] ἐσθῆτι λευκ[ῆι.]
Elakhe tēn hierōsynēn Anaksidēmos Apollōniū. Eisinai eis to hieron hagnon, en esthēti leukēi.
Anaksidemos Apollonioksen poika sai pappeuden astua pyhäkköön valkoisissa vaatteissa.»
Pohjoishuoneessa oli uhripöytä ja uhrilahjakuoppa. Huoneesta on löydetty myös marmorista veistetyt Aleksanteri Suuren rintakuva ja hermi sekä terrakotasta tehdyt Kybelen ja Eroksen kuvat.
Aiheesta muualla

Kuvia tai muita tiedostoja aiheesta Aleksandreion Wikimedia Commonsissa
Aaro Laine

Aaro Anshelm Laine (5. maaliskuuta 1908 Viipuri – 28. syyskuuta 1986) oli suomalainen urheilutoimittaja ja pituushyppääjä.
Laine toimi Helsingin Sanomien urheilutoimituksen päällikkönä vuosina 1947–1962, SVUL:n pääsihteerinä 1963–1973 ja Urheilutoimittajain Liiton puheenjohtajana 1957–1962. Hän sai sosiaalineuvoksen arvonimen.
Urheilu-urallaan Laine voitti Kalevan kisoista pituushypyssä kultaa vuosina 1935, 1936, 1937 ja 1939, hopeaa vuosina 1932 ja 1934 sekä pronssia 1933 ja 1938. Hänen ennätyksensä oli 744 cm. Hän edusti urallaan Kelkkalan Kisailijoita ja Viipurin Urheilijoita.
Alfons Peeters

| Henkilötiedot |
| --- | --- | --- | --- |
Syntymäaika: 21. tammikuuta 1943
Syntymäpaikka: Koersel, Belgia
Kuolinaika: 5. tammikuuta 2015 (71 vuotta)
Kuolinpaikka: Sint-Truiden, Belgia
Pelipaikka: keskuspuolustaja
Seurat
| Vuodet | Seura | O | (M) |
| 1960–1966 | Beringen | 139 | (32) |
| 1966–1968 | Olympic Charleroi | 52 | (4) |
| 1968–1971 | Anderlecht | 36 | (0) |
| 1971–1974 | Gent | 74 | (3) |
| Yhteensä | Yhteensä | 301 | (39) |
Maajoukkue
| 1967–1968 | Belgia | 4 | (0) |
 Seurajoukkueuran tilastot kattavat vain kansalliset sarjat.
Alfons Peeters (21. tammikuuta 1943 Koersel, Belgia – 5. tammikuuta 2015 Sint-Truiden, Belgia) oli belgialainen jalkapalloilija. Pelipaikaltaan hän oli keskuspuolustaja.
Peeters pelasi Belgian pääsarjassa 157 ottelua edustaen Beringeniä, Olympic Charleroita ja Anderlechtia. Lisäksi hän pelasi toiseksi korkeimmalla sarjatasolla 144 ottelua edustaen Beringeniä, Olympic Charleroita ja Gentiä.
Belgian maajoukkueessa Peeters pelasi neljä A-maaottelua vuosina 1967–1968. Hän oli mukana MM-kilpailuissa 1970.
Öljynporauslautta

Brasilialainen öljynporauslautta
Öljynporauslautta tai öljynporaustorni on merelle sijoitettu rakennelma, jonka avulla raakaöljyä saadaan porattua merenpohjassa olevasta öljylähteestä. Se voi olla kelluva lautta, paikalleen ankkuroitu lautta tai merenpohjassa seisova tornimainen rakennelma. Lautalta porataan tavallisesti 3–5 kilometrin syvyyteen maankuoreen, josta aletaan pumpata öljyä. Öljy kuljetetaan lautalta pois öljytankkereiden tai putkiston avulla.
Historiaa

Vuonna 1869, vain kymmenisen vuotta Pennsylvanian Titusvillessä tehdyn ensimmäisen öljylöydön jälkeen, newyorkilainen insinööri Thomas Fitch Rowland sai patentin noin 15 metrin syvyisessä vedessä toimivalle öljynporauslautalle, jossa oli teleskooppisesti säätyvät teräsjalat, ankkurointi ja monia muitakin yhä käytössä olevia ratkaisuja. Maailman ensimmäinen vedenalainen öljykenttä porattiin käyttöön vuoden 1891 paikkeilla Grand Lake St. Marys -järvellä Yhdysvaltojen Ohiossa käyttämällä porausalustan alla puupaaluja. Samalla vuosikymmenellä Kaliforniassa rakennettiin rannalta merelle jopa satoja metrejä pitkiä puulaitureita, joiden päästä porauksia tehtiin.
Ensimmäinen kaukana mantereesta sijaitseva merenalainen porauskaivo aloitettiin Meksikonlahdella vuonna 1947, ja tästä merialueesta tulikin maailman suurin offshore-öljytuotantoalue. Vanhin kelluva öljynporauslautta on neuvostoliittolaisten rakentama, yhä käytössä oleva Neft Daşları (ven. Neftjanyje Kamni) Kaspianmeressä Bakun lähellä. Sen rakentaminen aloitettiin vuonna 1949 ja se valmistui 1952, jolloin neuvostotankkerit alkoivat ensimmäistä kertaa kuljettaa porauslautalta saatua öljyä.
Erityyppisiä porauslauttoja ja -torneja > Jack-up-lautta

Jack-up-lautat (engl. jack-up platform) ovat kelluttamalla siirrettäviä lauttoja, joita käytetään alle 100 metrin syvyisissä vesissä. Niiden moottoroidut ristikkojalat lasketaan merenpohjaan, minkä jälkeen ne toimivat tunkin tai nostolavan tavoin ja nostavat öljynporaustornin oikeaan korkeuteensa merenpinnan yläpuolelle.
Erityyppisiä porauslauttoja ja -torneja > Puoliuppolautta

Puoliuppolautat (engl. semi-submersible platform) ovat jack-up-lauttojen tapaisia mutta aina kelluvia ja liikuteltavia lauttoja, joita käytetään jopa yli 1 000 metrin syvyyksissä. Niistä on tullut yleisin porauslauttatyyppi. Porauspaikan kohdalle saavuttua lautta ankkuroidaan ja sen syväystä lisätään painolastiveden avulla vakauden parantamiseksi. Joustava ankkurointi sallii lautan liikehdinnän merenkäynnin mukaan. DP-laitteistolla varustetut puoliuppolautat soveltuvat erittäin syviinkin vesiin.
Erityyppisiä porauslauttoja ja -torneja > Kiinteä öljynporauslautta

Kiinteät porauslautat (engl. fixed platform) seisovat merenpohjassa betoni- tai teräsjalkojen varassa. Merenpohjaan laskettujen jalkojen päälle rakennetaan kansi, jossa on tilat poraus-, tuotanto- ja asuinrakennelmille. Kiinteät lautat suunnitellaan hyvin pitkäaikaiseen käyttöön, ja ne soveltuvat noin 500 metrin syvyyteen asti.
Kiinteän lautan joustava erityismuoto, engl. compliant tower, joustaa sivusuunnassa myrskyssä ja aallokossa ja soveltuu jopa 900 metrin syvyyksiin.
Erityyppisiä porauslauttoja ja -torneja > Tension Leg -lautta

Tension Leg -lautat (engl. tension leg platform, TLP) on kelluva lautta, joka ankkuroidaan paikalleen joka kulmasta tiukkojen jänteiden (tendons) avulla, jotka estävät lautan sivusuuntaisen liikkeen. Jänteet ovat tavallisesti halkaisijaltaan 600–900 millimetrin teräsputkia, ja niitä on joka kulmassa yleensä neljä eli yhteensä 16. TLP soveltuu käytettäväksi 300–1500 metrin syvyydessä. Ensimmäisiä, pienempiä TLP-lauttoja kutsuttiin muotonsa ansiosta nimellä seastar platform, ”meritähtilautta”.
Erityyppisiä porauslauttoja ja -torneja > Spar-lautta

Spar-lautat (engl. spar platform, spar = ”masto, puomi”) ovat kelluvia, pohjaan ankkuroituja jättimäisiä pystysuoria lieriöitä, joiden vakavuutta pidetään yllä painolastitankein. Pystysuoran putkirakennelman päälle rakennetaan porauslaitteet ja asuintilat sisältävä kansi. Spar-lautat ovat yhteydessä merenpohjan porauskaivoon hydraulisesti joustavan porausputkiston avulla. Spar-lautat toimivat jopa yli 2 000 metrin syvyyksissä, ja niiden varaan voidaan rakentaa varsin isoja kansirakenteita.
Erityyppisiä porauslauttoja ja -torneja > Öljynporausalus

Öljynporausalukset ovat porauslaitteistolla varustettuja, yleensä tankkilaivoista muokattuja aluksia, joita käytetään lähinnä uusien kenttien tutkimus- ja koeporauksissa yli 3 000 metriä syvissä vesissä. Niiden rungon pohjassa on suljettava aukko (moonpool), jonka kautta sukeltajat ja veden alla tarvittavat laitteet lasketaan alas. Porauksessa on tärkeää, että porausalus pysyy metrin tarkkuudella porauskaivon yläpuolella, minkä takia porausalukset varustetaan dynaamisen paikannuksen mahdollistavalla DP-laitteistolla.
Erityyppisiä porauslauttoja ja -torneja > FPSO-alus

Öljyntuotanto-, varastointi- ja purkausalukset (engl. floating production, storage and offload unit, FPSO) on yleensä muunneltu raakaöljytankkerista vastaanottamaan hiilivetyjä lähialueen porauslautoilta ja vedenalaisilta tuotantokentiltä, prosessoimaan ne ja varastoimaan prosessoitu öljy aluksen omiin tankkeihin ulkoisten varastointitankkien sijasta.
Onnettomuuksia

Pahimmat öljynporauslauttoja kohdanneet onnettomuudet yli sadan hengen menetyksineen ovat tapahtuneet 1970-luvulla aloitetussa Pohjanmeren öljytoiminnassa. Maaliskuussa 1980 öljynporausmiehistön asuinlautaksi muutettu Alexander Kielland kaatui ja upposi ja vei mennessään 123 ihmistä. Heinäkuussa 1988 tähän asti maailman pahimmassa offshore-katastrofissa, porauslautta Piper Alphalla tapahtuneessa räjähdyksessä ja tulipalossa kuoli 162 ihmistä Englannin rannikolla.
Marraskuussa 1979 jackup-tyyppisen öljynporauslautan kaatumisessa Kiinan Bohainmerellä kuoli 72 ihmistä. Helmikuussa 1982 Ocean Ranger -puoliuppolautta kaatui Newfoundlandin lähellä Kanadan rannikolla. Onnettomuudessa kuoli 84 miehistön jäsentä. Lokakuussa 1983 hukkui 81 ihmistä Etelä-Kiinan merellä Hainanin saaren lähellä tapahtuneessa yhdysvaltalaisen Glomar Java Sea -porausaluksen uppoamisessa. Elokuussa 1984 Rio de Janeiron lähellä Brasilian rannikolla kuoli 42 ihmistä Petrobras-yhtiön Enchova-öljylautan räjähdyksessä. Marraskuussa 1989 Seacrest-porausalus upposi taifuunissa Thaimaan Bangkokin eteläpuolella ja vei mukanaan 91 miehistön jäsentä. Heinäkuussa 2005 Mumbain länsipuolella Intian rannikolla 22 miehistön jäsentä sai surmansa Intian valtion öljy-yhtiön Mumbai High North -lautan törmäyksessä offshore-tukialukseen Samudra Suraksha ja sitä seuranneessa tulipalossa.
Technip Offshoren Porin Mäntyluodon telakalla valmistunut lautta Kolskaja kaatui ja upposi Ohotanmerellä 18. joulukuuta 2011, kun sitä oltiin hinaamassa myrskyssä avomereltä Sahalinin saarelle. Lautan omisti Gazprom.
Gulf Oilin kiinteä porauslautta vuonna 1956.
Spar-lautta Mad Dog Meksikonlahdella 2012.
FPSO-alus.
174

| --- | --- |
Vuosisadat: I vuosisata eaa. · I vuosisata · 100-luku · 200-luku · 300-luku
Vuosikymmenet: 90-luku · 100-luku · 110-luku · 120-luku · 130-luku · 140-luku 150-luku · 160-luku · 170-luku · 180-luku · 190-luku · 200-luku
Vuodet: 90 · 91 · 92 · 93 · 94 · 95 · 96 · 97 · 98 · 99 100 · 101 · 102 · 103 · 104 · 105 · 106 · 107 · 108 · 109 110 · 111 · 112 · 113 · 114 · 115 · 116 · 117 · 118 · 119 120 · 121 · 122 · 123 · 124 · 125 · 126 · 127 · 128 · 129 130 · 131 · 132 · 133 · 134 · 135 · 136 · 137 · 138 · 139 140 · 141 · 142 · 143 · 144 · 145 · 146 · 147 · 148 · 149 150 · 151 · 152 · 153 · 154 · 155 · 156 · 157 · 158 · 159 160 · 161 · 162 · 163 · 164 · 165 · 166 · 167 · 168 · 169 170 · 171 · 172 · 173 · 174 · 175 · 176 · 177 · 178 · 179 180 · 181 · 182 · 183 · 184 · 185 · 186 · 187 · 188 · 189 190 · 191 · 192 · 193 · 194 · 195 · 196 · 197 · 198 · 199 200 · 201 · 202 · 203 · 204 · 205 · 206 · 207 · 208 · 209
Kuolleita

Pyhä Soter, paavi
1529

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

Maaliskuu – Toiset Speyerin valtiopäivät koskien turkkilaisuhkaa ja protestantismin leviämistä.
19. huhtikuuta –  kuusi ruhtinasta ja 14 valtakunnankaupunkia protestoi vuoden 1526 Wormsin ediktiä vastaan, joka asetti Martti Lutherin valtakunnanpannaan.
5. elokuuta – Naisten rauha Kaarle V:n ja Frans I:n välillä.
8. syyskuuta – Turkkilaiset valtasivat uudelleen Budan
Syys–lokakuu – Wienin piiritys: Turkin sulttaani piirittää Wieniä.
Espanja ja Portugali sopivat Tyynenmeren etupiirijaosta Saragossan sopimuksella.
Syntyneitä

13. tammikuuta – Ebba Månsdotter Lilliehöök, ruotsalainen kreivitär, ruukinpatruuna ja kreivikunnan käskynhaltija (k. 1609)
25. huhtikuuta – Francesco Patrizi da Cherso, italialainen filosofi ja luonnontieteilijä (k. 1597)
Gáspár Károli, unkarilainen humanisti ja reformaattori (k. 1591)
Girolamo Menghi, italialainen fransiskaani ja manaaja (k. 1609)
Honda Shigetsugu, japanilainen samurai (k. 1596)
Ukita Naoie, japanilainen daimio (k. 1582)
Kuolleita

9. tammikuuta – Wang Yangming, kiinalainen uuskungfutselainen filosofi (s. 1472)
2. helmikuuta – Baldassare Castiglione, italialainen kirjailija, valtiomies ja kreivi (s. 1478)
Petrus Särkilahti, suomalainen kirkonmies, Lutherin oppilas
1740-luku

| --- | --- |
Vuosisadat: 1500-luku · 1600-luku · 1700-luku · 1800-luku · 1900-luku
Vuosikymmenet: 1690-luku · 1700-luku · 1710-luku · 1720-luku · 1730-luku · 1740-luku 1750-luku · 1760-luku · 1770-luku · 1780-luku · 1790-luku · 1800-luku
Vuodet: 1690 · 1691 · 1692 · 1693 · 1694 · 1695 · 1696 · 1697 · 1698 · 1699 1700 · 1701 · 1702 · 1703 · 1704 · 1705 · 1706 · 1707 · 1708 · 1709 1710 · 1711 · 1712 · 1713 · 1714 · 1715 · 1716 · 1717 · 1718 · 1719 1720 · 1721 · 1722 · 1723 · 1724 · 1725 · 1726 · 1727 · 1728 · 1729 1730 · 1731 · 1732 · 1733 · 1734 · 1735 · 1736 · 1737 · 1738 · 1739 1740 · 1741 · 1742 · 1743 · 1744 · 1745 · 1746 · 1747 · 1748 · 1749 1750 · 1751 · 1752 · 1753 · 1754 · 1755 · 1756 · 1757 · 1758 · 1759 1760 · 1761 · 1762 · 1763 · 1764 · 1765 · 1766 · 1767 · 1768 · 1769 1770 · 1771 · 1772 · 1773 · 1774 · 1775 · 1776 · 1777 · 1778 · 1779 1780 · 1781 · 1782 · 1783 · 1784 · 1785 · 1786 · 1787 · 1788 · 1789 1790 · 1791 · 1792 · 1793 · 1794 · 1795 · 1796 · 1797 · 1798 · 1799 1800 · 1801 · 1802 · 1803 · 1804 · 1805 · 1806 · 1807 · 1808 · 1809
1740-luku oli vuosikymmen, joka alkoi 1. tammikuuta 1740 ja päättyi 31. joulukuuta 1749. Vuosikymmen oli 1700-luvun viides vuosikymmen.
Tapahtui vuosikymmenen aikana

Hattujen sota 1741–1743 Suomessa
Pikkuviha Suomessa 1742
Itävallan perimyssota 1740–1748
Anders Celsius esitteli lämpötila-asteikkonsa
Daniel Juslenius julkaisi sanakirjan Suomalaisen Sana-Lugun Coetus
Jakobiittikapina Skotlannissa 1745–1746
Arkeologiset kaivaukset Pompejissa alkoivat 1748.
Pietarhovin palatsi valmistui 1749.
AGF

AGF voi viitata seuraaviin asioihin:
Liike-elämä

AGF (yritys) - ranskalainen vakuutusyhtiö
AGF Management Limited - kanadalainen sijoitusyritys.
American General Finance - American International Groupin tytäryhtiö
Sotakalusto

AGF (panssariauto) - saksalainen panssariauto
Kulttuuri

A Good Fight, yhdysvaltalainen yhtye
AGF (taiteilija), saksalaisen taiteilijan Antye Greien käyttämä nimimerkki
Jalkapallo

Aarhus GF - tanskalainen jalkapallojoukkue
Yhteiskunta

Avanguardia Giovanile Fascista - italialainen vuosina 1920-1945 toiminut fasistien opiskelijajärjestö
American Go Foundation - yhdysvaltalainen Go -peliyhdistys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”AGF”, voi hakea sivunnimihaulla, laajalla sivunnimihaulla tai tekstihaulla.
Anarkistinen insurrektionalismi

Anarkistinen insurrektionalismi (kapinallinen anarkismi) on Italiassa 1970-luvulla kehittynyt anarkismin suunta, jonka juuret ovat klassisessa anarkismissa, etenkin Bakuninin, Malatestan ja Luigi Galleanin kirjoituksissa. Insurrektionalismi hylkää syndikalistiset metodit aikansa eläneinä, ja painottaa epämuodollista organisaatiota, joka koostuu perussoluista ja läheisryhmistä. Insurrektionalistien päämäärä on yleinen kapina, kansannousu, joka kehittyy anarkistiseksi vallankumoukseksi. Perinteisen ”luokkasodan” käsitteen sijaan insurrektionalistit ovat puhuneet ”sosiaalisesta sodasta”. Insurrektionaaliseen anarkismiin liitetään usein termi ”teon propaganda” (engl. Propaganda of the Deed), jolla tarkoitetaan erilaisia väkivallan tekoja, kuten pommituksia ja salamurhia. Näistä kuuluisimpia ovat Leon Czolgoszin suorittama Yhdysvaltain presidentti William McKinleyn murha sekä Gaetano Brescin suorittama Italian kuningas Umberto I:n murha.
Anarkistisen insurrektionalismin keskeinen teoreetikko on italialainen Alfredo M. Bonanno. Insurrektionalismi on voimakkainta Välimeren maissa sekä Etelä-Amerikassa. 2000-luvulla insurrektionalismi on ollut anarkismin voimakkaimmin kasvavimpia suuntauksia, ja sen vaikutukset näkyvät yhä enemmän eri maiden anarkistiliikkeissä.
Aiheesta muualla

Takku
Act for freedom now!
Writings of Alfredo Bonanno
325 Magazine
Aaro Nikula

Aaro Nikula (s. 23. maaliskuuta 1999) on suomalainen lentopalloilija. Hän on Someron Voiman kasvatti ja Suomen kaikkien aikojen pisin maajoukkuetason lentopalloilija.
Nikula on voittanut kaksi lentopallon Suomen mestaruutta ja kolme Suomen Cupin mestaruutta, joista kaikki VaLePassa. Keväällä 2021 Nikula tahditti ensimmäistä kertaa VaLePan ykköshakkurina seuran neljännen kerran peräkkäin lentopallon miesten Suomen mestariksi. Myöhemmin hänet valittiin lentopallomaajoukkueen EM-kotikisaryhmään. Kauden 2021-22 Nikula pelasi Portugalissa Benficassa voittaen Portugalin mestaruuden.
Lentopallon Mestaruusliigassa 212-senttinen Nikula debytoi vuonna 2018 Vammalan Lentopallossa ja heti seuraavana vuonna Nikula pelasi uransa ensimmäiset miesten A-maaottelut. Ennen VaLePaan siirtymistään Nikula harjoitteli ja pelasi Kuortaneen valmennuskeskukseen kasatun Suomen nuorten maajoukkueryhmän riveissä 1-sarjassa.
Kaudeksi 2023-24 Nikula siirtyi romanialaiseen Arcada Galati -joukkueeseen, jossa hän pääsi pelaamaan myös Mestarien liigaa.
Saavutuksia

Portugalin mestari 2022
Suomen mestaruus 2019, 2021
Suomen Cup 2019, 2020, 2021
Adaptiivinen oppiminen

Adaptiivinen oppiminen on opetusmenetelmä, jossa hyödynnetään tietokoneita vuorovaikutteisina opetusvälineinä.selvennä Tietokoneet sovittavat (eli adaptoivat) oppisisällön oppijan vastausten perusteella pääteltyjen heikkouksien ja vahvuuksien mukaan. Tarkoitus on, että tietotekniikalla voidaan näin korvata ihmisopettajan tai tuutorin tarjoama vuorovaikutteinen opetus.
Alfonso Andria

Alfonso Andria
Alfonso Andria (s. 27. toukokuuta 1952) on italialainen poliitikko, joka on ollut edustajana Euroopan parlamentissa ja Italian senaatissa.
Andria syntyi Salernossa, valmistui lakimieheksi ja oli vuosina 1985–1993 Salernon kaupunginvaltuutettu.[lähde? ] Andria edusti 2004–2008 Italiaan europarlamentissa ja kuului siellä Euroopan liberaalidemokraattien liiton ryhmään. Italian parlamentin senaattorina Andria toimi 2008–2013.
Aiheesta muualla

Esittely Euroopan parlamentin sivuilla
2x2

2x2 (" kaksi kertaa kaksi") on evankelista ja vapaamuurari
William Irvinen Rathmolyonissa,  Irlannissa lokakuussa 1897 perustama uskonnollinen liike.
Sitä pidetään lahkona. Liikkeen alkuperä on protestanttinen, mutta se julistaa valtakirkkojen opetuksesta eroavaa sanomaansa. Liikkeen mukaan Jeesus ei ole Jumalan poika, vain Jumalan innoittama. Liike käyttää Kuningas Jaakon Raamattua. Liike väittää olleensa olemassa jo Jeesuksen ajoista lähtien. 2x2-liikkeeseen liitytään aikuiskasteen kautta.
Historia

Liikkeen perustanut William Irvine oli alkujaan Faith Mission -liikkeen lähetystyöntekijä, joka saapui Skotlannista Irlantiin.
Liike alkoi levitä nopeasti, kun saarnaajat luopuivat kodistaan ja kiertelivät maailmaa. Vuonna 1904 joidenkin liikkeen jäsenten sallittiin jäädä kotiin: nämä olivat kiertelevien "työläisten" "ystäviä", joita valvoivat vanhemmat "päätyläiset" tai "valvojat".
Kun Irvine alkoi  puhua lopun ajan läheisyydestä ja hierarkian tarpeettomuudesta, valvojat tunsivat asemansa uhatuksi ja erottivat Irvinen 2x2:n jäsenyydestä vuonna 1914. Väitettiin, että Irvine vietti mukavaa elämää ja harrasti naissuhteita.
Merkittävä evankelista Edward Cooney, jonka mukaan liikkeen jäseniä kutsuttiinkin joskus cooneyiiteiksi, erotettiin liikkeestä vuonna 1928 samoin siitä syystä, että tämä arvosteli valvojien valtaa ja leveää elämäntyyliä ja muita liikkeen piirteitä, joita piti poikkeamina liikkeen alkuperäisestä sanomasta. Cooneyiitit erkanivat 2x2-liikkeestä omaksi ryhmäkseen.
Tämän jälkeen 2x2-liikkeen näkyvyys väheni vuosikymmeniksi. Liikkeellä oli huippuakoinaan 1-4 miljoonaa jäsentä. Viime aikoina liike on saanut julkisuutta muun muassa kirjoja ja internet-sivuja julkaisemalla. 2x2-liike ilmaantui Suomeen 1924–1925.
Liike on pienentynyt viime vuosikymmeninä. Sillä lienee Suomessa korkeintaan joitain kymmeniä jäseniä.